**Törtel Roma Nemzetiségi Önkormányzata**

**2747 Törtel, Szent István tér 1.**

**JEGYZŐKÖNYV**

**Törtel Roma Nemzetiségi Önkormányzata Képviselő-testületének**

 **2018. április 25-én megtartott rendes ülésén**

**Határozatok száma: 9-12/2018. (IV.25.)**

**Törtel, 2018. április 25.**

**Jegyzőkönyv**

**Készült:** Törtel Roma Nemzetiségi Önkormányzata 2018. április 25-én megtartott rendes ülésén.

**Helye:** Törtel Község Önkormányzat Polgármesteri Hivatalának Tanácskozó terme. (2747 Törtel, Szent István tér 1.)

**Völgyi Rudolf György a Roma Nemzetiségi Önkormányzat elnöke** tisztelettel köszönti Dr. Tóth Ágnes jegyzőt, Mráz Melinda gazdasági csoportvezetőt, a Törtel Roma Nemzetiségi Önkormányzat Képviselő tagjait, majd az ülést megnyitja.

Megállapítja, hogy a Roma Nemzetiségi Önkormányzat Képviselő-testülete 3 fő jelenlétével határozatképes.

Jegyzőkönyvvezetőnek felkéri Lakos Andrea pénzügyi ügyintézőt, majd kéri a Képviselő-testület jóváhagyó szavazatát. A Roma Nemzetiségi Önkormányzat Képviselő-testülete egyhangú 3 igen szavazattal egyetért a jegyzőkönyvvezető személyével.

A napirendi pontokra a következőképpen tesz javaslatot:

**Nyilvános ülés**

**Napirendi pont Előadó**

|  |  |  |
| --- | --- | --- |
| 1. Előterjesztés Törtel Roma Nemzetiségi Önkormányzata 2017. évi költségvetésének módosítása tárgyában
2. Előterjesztés Törtel Roma Nemzetiségi Önkormányzata 2017. évi zárszámadása tárgyában
3. Egyebek
 |  | Völgyi Rudolf György elnökVölgyi Rudolf György elnök |

**Völgyi Rudolf György a Roma Nemzetiségi Önkormányzat elnöke** kéri a Képviselő-testület tagjait a mai ülés napirendi pontjának elfogadására. A Roma Nemzetiségi Önkormányzat Képviselő-testületének tagjai a mai ülés napirendjének megtárgyalását egyhangú szavazással jóváhagyják.

1. **Napirendi pont**

**Völgyi Rudolf György a Roma Nemzetiségi Önkormányzat elnöke** ismerteti az első napirendi pontot a 2017. évi költségvetés módosítása tárgyában, majd az írásos előterjesztés szószerinti értelmezésében előadja:

„A helyi nemzetiségi önkormányzatok költségvetési határozatát az államháztartásról szóló 2011. évi CXCV. törvény (a továbbiakban: Áht.) 26.§-a szerint a 23-25. §-ban meghatározott tartalommal és szerkezetben kell elkészíteni, figyelemmel az államháztartásról szóló törvény végrehajtásáról szóló 368/2011. (XII. 31.) Kormány rendeletben (a továbbiakban: Ávr.) és Magyarország gazdasági stabilitásáról szóló 2011. évi CXCIV. törvényben (a továbbiakban: Stabilitási tv.) rögzített további előírásokra, eljárási szabályokra.

**I. Tájékoztatás a jogszabályi környezetről**

Törtel Roma Nemzetiségi Önkormányzata önálló költségvetéssel rendelkezik, önálló könyvelést vezet, és önálló beszámolási kötelezettsége van.

Az Áht. 27. § (1) szerint Törtel Roma Nemzetiségi Önkormányzata bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik.

Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönt.

A Képviselő-testület a jóváhagyott kiadási előirányzatok közötti átcsoportosítás jogát minden esetben fenntartja magának.

**II. Tájékoztató adatok**

**A NEMZETISÉGI önkormányzat 2017. ÉVI MÓDOSÍTOTT ELŐIRÁNYZATAI (IV. NEGYEDÉV)**

A Törtel Roma Nemzetiségi Önkormányzat 2017. évi költségvetéséről szóló 1/2017. (II. 08.) számú határozat módosítása vált szükségessé.

**1. A kiadások alakulása: 986.372,- Ft**

* Személyi juttatások 523.674,- Ft
* Munkaadókat terhelő járulékok és szoc. h. adó 111.888,- Ft
* Dologi kiadások 350.810,- Ft

**2. A bevételek alakulása: 986.372,- Ft**

* Működési c. tám. államháztartáson belülről 908.776,- Ft
* Működési bevételek (kamatbevételek) 1.032,- Ft
* Egyéb működési célú átvett pénzeszközök 50.000,- Ft
* Előző év költségvetési maradványának igénybevétele 26.564,- Ft

Ezen előterjesztés áttanulmányozása után kérem a határozat-tervezetet és mellékleteit megvitatni, és a 2017. IV. negyedévre szóló költségvetés módosítást elfogadni szíveskedjenek.”

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a napirendi pontot illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 3 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**9/2018. (IV.25.) határozata**

**a Törtel Roma Nemzetiségi Önkormányzat 2017. évi költségvetéséről szóló**

**1/2017. (II. 08.) sz. határozat módosításáról**

*A Törtel Roma Nemzetiségi Önkormányzat (továbbiakban: Nemzetiségi Önko*rmányzat) az államháztartásról szóló 2011. évi. CXCV. törvény 26. § (1) bekezdésében és a Nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján a Törtel Roma Nemzetiségi Önkormányzat 2017. évi költségvetéséről szóló 1/2017. (II. 08.) számú határozat módosításáról az alábbi határozatot hozza:

1. A Törtel Roma Nemzetiségi Önkormányzat a 2017. évi költségvetését az alábbi módosított előirányzatok szerint hagyja jóvá: (forintban)

|  |  |  |  |  |  |
| --- | --- | --- | --- | --- | --- |
| **BEVÉTELEK** | **Eredeti előirányzat**  | **Módosított előirányzat (IV. negyedév)** | **KIADÁSOK** | **Eredeti előirányzat** | **Módosított előirányzat (IV. negyedév)** |
| Működési c. tám. államháztartáson belülről | 782.000 | 908.776 | Személyi juttatások | 0 | 523.674 |
| Egyéb működési célú átvett pénzeszközök | 0 | 50.000 | Munkaadókat terhelő járulékok és szociális h. adó | 0 | 111.888 |
| Működési bevételek (kamatbevételek) | 0 | 1.032 | - | - | - |
| Előző év költségvetési maradványának igénybevétele | 26.564 | 26.564 | Dologi kiadások | 808.564 | 350.810 |
| **ÖSSZESEN** | **808.564** | **986.372** | **ÖSSZESEN** | **808.564** | **986.372** |

1. A 2017. évi költségvetés 1-8. mellékletét a módosított főösszegek szerint hagyja jóvá.
2. A Nemzetiségi Önkormányzat a jóváhagyott kiadási előirányzatok közötti átcsoportosítás jogát minden esetben fenntartja magának.

**Határidő:** folyamatos

**Felelős:** elnök

Törtel, 2018. április 25.

 Völgyi Rudolf György elnök

1. **Napirendi pont**

**Völgyi Rudolf György a Roma Nemzetiségi Önkormányzat elnöke** ismerteti a második napirendi pontot a Törtel Roma Nemzetiségi Önkormányzata 2017. évi zárszámadása tárgyában, majd az írásos előterjesztés szószerinti értelmezésében előadja:

„A jogszabályokban meghatározottak szerint elkészítettük Törtel Roma Nemzetiségi Önkormányzata 2017. évi gazdálkodásáról szóló zárszámadást.

**ÁLTALÁNOS INDOKOLÁS**

Az államháztartásról szóló 2011. évi CXCV. törvény 87. §-a alapján – figyelembe véve ezen jogszabály, valamint az államháztartás működési rendjéről szóló 368/2011. (XII. 31.) Kormányrendeletben, illetve az államháztartás számviteléről szóló 4/2013. (I.11.) Kormányrendeletben meghatározottakat – a 2017. évi gazdálkodásról elkészítettük Törtel Roma Nemzetiségi Önkormányzatának zárszámadását.

A beszámoló a következő mellékleteket, valamint tájékoztatókat tartalmazza:

|  |  |
| --- | --- |
| 1. melléklet
 | A nemzetiségi önkormányzat költségvetési bevételi előirányzatai és költségvetési kiadási előirányzatai |
| 1. melléklet
 | Működési célú bevételek és kiadások mérlege (Nemzetiségi önkormányzati szinten)  |
| 1. melléklet
 | Felhalmozási célú bevételek és kiadások mérlege (Nemzetiségi önkormányzati szinten)  |
| 1. melléklet
 | Beruházási (felhalmozási) kiadások előirányzata beruházásonként |
| 1. melléklet
 | Felújítási kiadások előirányzata felújításonként |
| 1. melléklet
 | Törtel Roma Nemzetiségi Önkormányzat adósságot keletkeztető ügyletekből és kezességvállalásokból fennálló kötelezettségei |
| 1. melléklet
 | Európai Uniós forrásból finanszírozott támogatással megvalósuló programok, projektek bevételei, kiadásai |

Tájékoztató táblák:

|  |  |
| --- | --- |
| 1. sz. tájékoztató
 | Egyszerűsített mérleg 2017.  |
| 1. sz. tájékoztató
 | Egyszerűsített éves pénzforgalmi jelentés 2017. |
| 1. sz. tájékoztató
 | Maradvány-kimutatás 2017. |

**RÉSZLETES INDOKOLÁS**

A **módosított bevételi előirányzat** a 2017. év végén **986.372,- Ft**. Az év folyamán a bevételi előirányzat **177.808,- Ft**-tal nőtt az eredeti előirányzatokhoz képest.

A bevételi előirányzatok teljesítése **986.372,- Ft.**

Ebből:

1. Nemzetiségi önkormányzat működésének általános támogatása: 908.776,- Ft
2. Működési bevételek (kamatbevételek): 1.032,- Ft
3. Működési célú átvett pénzeszközök: 50.000,- Ft
4. Előző évi költségvetési maradvány igénybevétele: 26.564,- Ft

A **módosított kiadási előirányzat** a 2017. év végén **986.372,- Ft.** Az év folyamán a kiadási előirányzat **177.808,- Ft**-tal nőtt az eredeti előirányzatokhoz képest.

A kiadási előirányzatok teljesítése **882.135,- Ft.**

Ebből:

1. Személyi juttatások: 448.568,- Ft
2. Munkaadókat terhelő járulékok és szoc. h. adó: 96.000,- Ft
3. Dologi kiadások: 337.567,- Ft

A kiadások teljesítéséhez működési hitel igénybevételére nem volt szükség.

Törtel Roma Nemzetiségi Önkormányzata **a** **költségvetés teljesítése során keletkezett** **pénzmaradványt 104.237,- Ft**-ban hagyja jóvá.

A 2017. évi gazdálkodást eredményesnek tekinthető, hiszen biztosított volt az önkormányzat zavartalan működése.

Ezen előterjesztés áttanulmányozása után kérem a határozat-tervezetet és mellékleteit megvitatni és a 2017. évről szóló zárszámadást elfogadni szíveskedjenek.”

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a napirendi pontot illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 3 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**10/2018. (IV.25.) határozata**

**Törtel Roma Nemzetiségi Önkormányzata**

**2017. évi zárszámadásáról**

Törtel Roma Nemzetiségi Önkormányzata (továbbiakban: Nemzetiségi Önkormányzat) az államháztartásról szóló 2011. évi. CXCV. törvény 91. § és a nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján Törtel Roma Nemzetiségi Önkormányzata 2017. évi zárszámadásáról az alábbi határozatot hozza:

1. Törtel Roma Nemzetiségi Önkormányzata a 2017. évi zárszámadását az 1-7. sz. mellékletek, valamint az 1-3. sz. tájékoztató táblák szerint hagyja jóvá.

**Határidő:** folyamatos

**Felelős:** elnök

Törtel, 2018. április 25.

 Völgyi Rudolf György elnök

1. **Napirendi pont**

Egyebek.

**Völgyi Rudolf György a Roma Nemzetiségi Önkormányzat elnöke** az egyebek napirendi ponton belül tájékoztatja a Képviselő-testületet a legutóbbi ülés óta eltel időszak kiadásairól, melyeket a kiosztott határozati javaslatokban megismerhettek:

* **Völgyi Rudolf György a Roma Nemzetiségi Önkormányzat elnöke** tájékoztatja a Képviselő-testületet, hogy a március 15-i ünnepségre koszorút vásároltak 3.500 értékben.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 3 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**11/2018. (IV.25.) határozata**

**koszorú vásárlása tárgyában**

Törtel Roma Nemzetiségi Önkormányzat Képviselő-testülete jóváhagyja, hogy 3.500 Ft értékben koszorút vásároljanak 2018. március hónapban a 2017. évi pénzmaradvány terhére.

Határidő: azonnal

Felelős: elnök

* **Völgyi Rudolf György a Roma Nemzetiségi Önkormányzat elnöke** tájékoztat, a hagyományokhoz híven idén is szeretnének részt venni a községi Majálison. A megfőzött ételt a roma családok részére osztják szét. A lebonyolításra 120.000 Forintot terveznek.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen és 1 nem szavazattal jóváhagyják a határozati javaslatot.

**Törtel Roma Nemzetiségi Önkormányzat**

**12/2018. (IV.25.) határozata**

**a községi Majálison való részvétel tárgyában**

Törtel Roma Nemzetiségi Önkormányzat Képviselő-testülete jóváhagyja, hogy a községi Majálison a testületi tagok főzzenek és a rászoruló roma családok részére ingyen ebédet osszanak. A rendezvény lebonyolítását 120.000 Ft-tal támogatja a 2018. évi költségvetés terhére.

Határidő: azonnal

Felelős: elnök

Tekintettel arra, hogy a Képviselő-testület tagjai részéről a mai ülés napirendi pontjaival kapcsolatos további kérdés, észrevétel nem érkezett, **Völgyi Rudolf György a Roma Nemzetiségi Önkormányzat elnöke** megköszöni a munkát, majd az ülést befejezettnek tekinti 10 óra 10 perckor.

Kmf.

 Völgyi Rudolf György Határ László

Nemzetiségi Önkormányzat elnöke Jegyzőkönyv hitelesítő